محمد رمضان عامل كليب اسمه " Number 1 " وطالع بيزعقلنا فجأة مش فاهم ليه . هل ده رد علي أمير طعيمة ف استفزة لدرجة ان خلي شركة انتاج كامله تعمله كليب وكمان طالع بيغني مش فاهم ليه .. عموما .. انا كنت من الناس اللي بتدافع عنه جدا وبقول عادي كل الناس ممكن تبدا بداية مش شرط يبقي الكل راضي عنها . وطبعا اعماله كلها زمان كانت فعلا بتعلم فعلا البلطجة وقله الادب . ولكن احترمته لما غير وطور من نفسه بس بعد الكليب ده بقولهالك يا ابني بكل صراحه . انت مريض نفسي والله وده اسمه تحديدا . مرض جنون الشهره .. او شبع من بعد جوع .. او نسميه مثلا نقص .. الاف النجوم وصلوا لاماكن انت موصلتش ل ٥ % منها . ومتنططوش بالشكل ده وطلعت صورت شيكاتك وقولنا حلو . جايز بيوصل رساله للي معاهم فلوس ومبيساعدوش الغلابة وحركة منه قاصد بيها استفزاز رجال الاعمال عشان يعملوا زيه . اتصورت باللامبورجيني وقولنا وماله . فرحان بعربيته ميضرش يعني . لكن انت يا حبيبي كده بتنسف تاريخ انت كنت بتبدأ تصنعه وهتروح مع غيرك دا ولا شوفنا عمرو دياب ولا تامر حسني ولا منير ولا احمد حلمي ولا السقا ولا احمد عز ولا محمد صلاح دول متهايئلي شهرتهم وثروتهم اكيد اكبر منك وماشوفناش واحد فيهم عمل كدا . ف الحق نفسك يا حبيبي كده واهدي عشان في حرب كرموز وطايع ورحيم وايوب ومسلسلات كتير معدياك ف نسب المشاهده . خد قلب مفيهوش ذرة حقد يا حبيشة ❤